Lokalplan 985, Lokalplan Gl. Egå, forslag 
BESLUTNING 
Rosa Henriksen, Herbert Koch, Christian Clausen og Boris Madsen kunne tiltræde 
indstillingen i overensstemmelse med Magistratens anbefaling.  
 
Jim Overgaard kunne tiltræde indstillingen med bemærkning om, at han er betænkelig ved de snævre bånd, 
der lægges på udviklingen af [adresse].  
 
Sebastian Skov tog forbehold med bemærkning om, at han er betænkelig ved de snævre bånd, der lægges på 
udviklingen af [adresse].  
 
Asta Laursen var forhindret i at deltage i udvalgets behandling af sagen.  
Offentlig fremlæggelse af forslag til lokalplan nr. 985, Bevarende lokalplan for [adresse], [adresse] 
RESUMÉ 
Lokalplanen gælder for største del af byzonelandsbyen [adresse], beliggende i nordøstlige del af [adresse]. 
Landsbyen ligger som et fritliggende byområde på kanten af [adresse], tæt på kysten med udsigt over 
[adresse].  
 
Lokalplanen er en videreføring af den overordnede planlægnings beslutning om at fastholde [adresse] som et 
permanent fritliggende byområde placeret i landskabet.  
Formålet med lokalplanen er derudover, at landsbyens kulturhistoriske værdier bevares.  
 
Der er tale om en sammenfattende lokalplanlægning, der muliggør overførsel af flere restarealer i 
lokalplanområdet fra landzone til byzone samt byudvikling i form af enkelte udstykninger. Der er dog ikke tale 
om en egentlig byudvikling, hvor der kan ske byvækst af større betydning.  
 
De områder af landsbyen, som ikke er med i nærværende lokalplan, er områder omfattet af eksisterende 
lokalplaner udarbejdet i nyere tid – i tidsrummet mellem 2004-2009. Dette gælder lokalplan nr. 708, 787, 801 
og 861. Der er ingen planmæssig begrundelse for at aflyse disse eksisterende lokalplaner.  
 
Nærværende lokalplan erstatter lokalplan nr. 337. Den overfører relevante bestemmelser fra den eksisterende 
lokalplan og tilfører nye bestemmelser, der har betydning som fremtidig administrationsgrundlag for 
lokalplanområdet.  
 
Lokalplanområdet er ca. 42,5 ha stort og er ved planens udarbejdelse privat og offentligt ejet. 
Lokalplanområdet ligger i dag både i by– og landzone.  
 
Planen indeholder en justering af kommuneplanens rammer, så de er i overensstemmelse med de faktiske 
forhold. Derudover indeholder kommuneplantillægget en revideret SAVE-registrering. 
INDSTILLING 
At 1) Forslag til Lokalplan nr. 985, Bevarende lokalplan for [adresse], [adresse] godkendes til offentlig 
fremlæggelse, og  
 
At 2) forslag til tillæg nr. 45 til Kommuneplan 2013 godkendes til offentlig fremlæggelse.  
Sagens forløb 
08-04-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
13-04-2015 Magistraten 
Fremsendes til [adresse] med bemærkning, at Magistraten i mødet den 13. april 2015 anbefaler, at byrådet 
tiltræder Magistratsafdelingen for Teknik og Miljøs indstilling af 25. marts 2015. 
29-04-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 29. april 2015 
04-05-2015 Teknisk Udvalg 
Rosa Henriksen, Herbert Koch, Christian Clausen og Boris Madsen kunne tiltræde indstillingen i 
overensstemmelse med Magistratens anbefaling.  
 
Jim Overgaard kunne tiltræde indstillingen med bemærkning om, at han er betænkelig ved de snævre bånd, der 
lægges på udviklingen af [adresse].  
 
Sebastian Skov tog forbehold med bemærkning om, at han er betænkelig ved de snævre bånd, der lægges på 
udviklingen af [adresse].  
 
Asta Laursen var forhindret i at deltage i udvalgets behandling af sagen. 
20-05-2015 [adresse] 
Beslutning ikke frigivet 
